**** ****

**Κιν. 6946 687629**

**Κεντρικό: Κολοκοτρώνη 27 Μεγαλόπολη**

**Email :** [liakopoulosmeg@hotmail.com](mailto:liakopoulosmeg@hotmail.com)

**Τηλ. 27910 21144 / Τ.Κ. 22200**

**Υποκατάστ : Τάσου Σεχιώτη 9, Τρίπολη**

**Email : liakopoulostrip@hotmail.com**

**Τηλ. 2716 007160 / Τ.Κ. 22100**

 **Γραφείο Τουρισμού Liakopoulos**  **www.liakopoulostours.gr**  **Liakopoulos tours**

***ΣΑΛΑΜΙΝΑ : Ι.Μ ΦΑΝΕΡΩΜΕΝΗΣ – ΟΙΚΙΑ ΑΓΓ. ΣΙΚΕΛΙΑΝΟΥ – ΜΝΗΜΕΙΟ ΣΑΛΑΜΙΝΟΜΑΧΩΝ***

Κοντινή, οικονομική και σίγουρα παρεξηγημένη. Η Σαλαμίνα όμως δεν είναι καμία... τυχαία, είναι ο τόπος όπου βασίλευσε ο μυθικός Αίας ο Τελαμώνιος, όπου έγραφε ο Ευριπίδης, όπου τάφηκε ο Καραϊσκάκης, όπου αποσυρόταν ο Σικελιανός για να εμπνευστεί. Για όσους θέλουν να την ανακαλύψουν, το νησί κρύβει πολλές εκπλήξεις. Για όσους δεν το γνωρίζουν, η Σαλαμίνα είναι το πιο πυκνοκατοικημένο νησί της Ελλάδας, λόγω της σύνδεσης της με την πρωτεύουσα φυσικά. Στην ουσία η Σαλαμίνα είναι ένα νησιωτικό προάστιο του Πειραιά, που από την Άνοιξη και έπειτα, κάθε Σαββατοκύριακο δέχεται πλήθη διψασμένων για μια απόδραση, έστω και διπλανή, εκδρομέων. Εκτός από το μεγαλύτερο νησί του Σαρωνικού η Σαλαμίνα είναι και ο τόπος όπου οι αρχαίοι Έλληνες πέτυχαν μια διθυραμβική νίκη απέναντι στον τετραπλάσιο σε δύναμη περσικό στόλο. Η ιστορική αυτή ναυμαχία της Σαλαμίνας, θεωρείται μια από τις σημαντικότερες μάχες στην ανθρώπινη ιστορία.

Ώρα 07:00 αναχώρηση από την Εθνική Τράπεζα Μεγαλόπολης και 07:45 από Προφήτη Ηλία Τρίπολης για την πρώτη μας στάση στον Ισθμό της Κορίνθου για καφέ. Στη συνέχεια κατευθυνόμαστε στη Νέα Πέραμο για να επιβιβαστούμε στο καραβάκι με προορισμό το μυθικό νησί του Σαρωνικού τη Σαλαμίνα . Η Σαλαμίνα είναι το μεγαλύτερο νησί στο Σαρωνικό, που κατά την αρχαιότητα την αποκαλούσαν ‘Κούλουρη’ έγινε γνωστή στο κόσμο την περίοδο της Ναυμαχίας της Σαλαμίνας το 480 π.Χ. Η πρώτη μας επίσκεψη θα είναι στην Μονή Παναγία Φανερωμένη για προσκύνημα. Στη συνέχεια θα επισκεφθούμε το σπίτι του Έλληνα ποιητή Άγγελου Σικελιανού, όπου έζησε από το 1933 έως το 1950 . Το νησί του Σαρωνικού αποτέλεσε για εκείνον τόπο έμπνευσης για τα αριστουργήματά του. Φθάνοντας στην πόλη της Σαλαμίνας στο κέντρο της ευρύχωρης πλατείας στέκει το καλαίσθητο μαρμάρινο Ηρώο και πιο πέρα η μαρμάρινη προτομή του Γ. Καραϊσκάκη. Στη συνέχεια θα επισκεφθούμε το ναό του Αγίου Δημητρίου, όπου βρίσκεται ο τάφος του Γεωργίου Καραϊσκάκη. Ο μαρμάρινος διάκοσμος του ναού είναι έργο του Γιαννούλη Χαλεπά, ενώ μέρος της αγιογράφησης έχει γίνει από τον Σαλαμίνιο ζωγράφο Πολυχρόνη Λεμπέση. Θα έχουμε ελεύθερο χρόνο για γεύμα στην παραλία. Το απόγευμα θα κατευθυνθούμε προς την Κυνόσουρα, όπου συγκεντρώθηκε ο ελληνικός στόλος το 480 π.Χ. πριν από τη Ναυμαχία της Σαλαμίνας και μετά θα επισκεφθούμε τον Τύμβο των Σαλαμινομάχων. Κατόπιν αναχώρηση για την επιστροφή μας το βράδυ σε Τρίπολη και Μεγαλόπολη.

**Τιμή συμμετοχής κατ’ άτομο: 25€.**

**Η τιμή περιλαμβάνει : Μεταφορά με λεωφορείο και εισιτήρια πλοίου προς και από τη Σαλαμίνα.**

**ΛΕΠΤΟΜΕΡΕΙΕΣ :**

* Οι ανωτέρω επισκέψεις ενδέχεται να πραγματοποιηθούν με διαφορετική σειρά χωρίς να παραληφθεί κάτι.
* Η εγγραφή σας στην εκδρομή σημαίνει ότι αποδέχεστε τους γενικούς όρους συμμετοχής του γραφείο μας που υπάρχουν στην ιστοσελίδα μας. [www.liakopoulostours.gr](http://www.liakopoulostours.gr)

*ΣΗΜΕΙΩΣΗ : Με την δήλωση συμμετοχής σας στην εκδρομή ΔΕΝ δεσμεύεται την θέση σας στο λεωφορείο. Αυτή γίνεται ΜΟΝΟ με την*

*κατάθεση προκαταβολής 10 € ή την εξόφληση!!!*